-1 Són cooperatives mixtes les que compleixen finalitats pròpies de diferents classes de cooperatives i unifiquen les diferents activitats en una sola persona jurídica.
-2 Cadascuna de les activitats acomplertes per una cooperativa mixta ha de tenir les característiques i complir les obligacions essencials fixades per a les societats de les classes corresponents.
-3 En els organismes directius de les cooperatives mixtes hi ha d'haver sempre representació de cadascuna de les activitats acomplertes per la cooperativa.
B) De les cooperatives mixtes d'integració social de persones amb disminució física, psíquica o sensorial.
-1 Són cooperatives mixtes d'integració social de persones amb disminució física, psíquica o sensorial les que tenen per objecte la inserció plena d'aquestes persones en la societat i que estan formades, conjuntament o indistinta, per les dites persones, per llurs tutors i pel personal d'atenció.
-2 Els estatuts socials han de regular el funcionament de les cooperatives mixtes d'integració social de persones amb disminució física, psíquica o sensorial.
Les activitats d'aquestes cooperatives poden ésser laborals, terapèutiques, residencials, esportives, assistencials i, en general, les que determinin els estatuts socials.
-3 El soci disminuït que hagi deixat d'acomplir alguna de les activitats de la cooperativa té dret preferent de reincorporació en l'activitat sobre qualsevol altra persona prèviament no vinculada a l'entitat.
Així mateix, el soci que causa baixa gaudeix també d'aquest dret preferent de reincorporació.
C) De les cooperatives mixtes de consumidors i usuaris i de treball associat.
-1 Són cooperatives mixtes de consumidors i usuaris i de treball associat les que tenen un objecte social doble:
a) El lliurament de béns o la prestació de serveis per al consum directe dels socis i de llurs familiars i el desenvolupament de les activitats necessàries per a una major informació, formació i defensa dels drets dels consumidors i els usuaris.
b) L'exercici de les activitats econòmiques o professionals a què es refereix la lletra a), mitjançant l'associació de persones que, amb l'aportació de llur treball personal, es proposen produir en comú béns i serveis per als socis i llurs familiars i per a tercers en general.
-2 Les cooperatives mixtes de consumidors i usuaris i de treball associat es regeixen, en funció de les activitats que acompleixen, per les normes de cadascuna d'aquestes classes d'entitats.
Llurs estatuts socials han de fixar en tot cas els criteris de relació equitativa i ponderada entre els socis consumidors i usuaris i els socis treballadors pel que fa als drets i les obligacions socials, tant polítics com econòmics.
Són cooperatives mixtes aquelles que tenen com a objecte complir finalitats que siguin especificades per a diferents tipus de cooperatives i unifiquin les diferents activitats en una sola persona jurídica.
En tota cooperativa mixta cada una de les activitats ha de tenir les característiques i obligacions essencials de cada una de les societats de la classe corresponent.
En els organismes directius de les cooperatives mixtes hi ha d'haver sempre representació de cada una de les activitats en què es vinculin els socis.